ক্যারি স্নডগ্রেস

ক্যারোলিন লুইস "ক্যারি" স্নডগ্রেস (২৭ অক্টোবর ১৯৪৫ - ১ এপ্রিল ২০০৪) ছিলেন একজন মার্কিন অভিনেত্রী। তিনি ডায়েরি অব আ ম্যাড হাউজওয়াইফ (১৯৭০) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। স্নডগ্রেস ইলিনয় অঙ্গরাজ্যের ব্যারিংটনে জন্মগ্রহণ করেন। তিনি পার্ক রিজের মেইন টাউনশিপ হাই স্কুল ইস্টে পড়াশোনা করেন। পরবর্তীকালে তিনি নর্দার্ন ইলিনয় বিশ্ববিদ্যালয়ে ভর্তি হন এবং অভিনয় জীবন শুরুর লক্ষ্যে স্নাতক সম্পন্নের পূর্বেই বিশ্ববিদ্যালয়ে ত্যাগ করেন। তিনি শিকাগো আর্ট ইনস্টিটিউটের (বর্তমান ডিপল বিশ্ববিদ্যালয়) গুডম্যান স্কুল অব ড্রামায় মঞ্চ অভিনয়ের প্রশিক্ষণ নেন। কয়েকটি টেলিভিশন অনুষ্ঠানে ছোট চরিত্রে অভিনয়ের পর ১৯৬৯ সালে ইজি রাইডার চলচ্চিত্র দিয়ে তার বড় পর্দায় অভিষেক ঘটে, কিন্তু এতে পর্দায় তার নামের কৃতিত্ব দেওয়া হয়নি। তার প্রথম পর্দা কৃতিত্ব যুক্ত চলচ্চিত্র হল ১৯৭০ সালের র‍্যাবিট রান। একই বছর তিনি ডায়েরি অব আ ম্যাড হাউজওয়াইফ (১৯৭০) চলচ্চিত্রে অভিনয় করে সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। ১৯৮১ সালে আ কোপলা হোয়াইট চিকস সিটিং অ্যারাউন্ড টকিং নাটকে অভিনয়ের মধ্য দিয়ে ব্রডওয়ে মঞ্চে তার অভিষেক ঘটে। এছাড়াও তিনি শিকাগোর গুডম্যান থিয়েটারে অল দ্য ওয়ে হোম, ও! হোয়াট অ্যা লাভলি ওয়ার!, সিজার অ্যান্ড ক্লিওপেট্রা, টার্টুফ, দ্য বেলকনি অ্যান্ড দ্য বুর এবং লস অ্যাঞ্জেলেসের টিফানি থিয়েটারে কার্স অফ দ্য স্টার্ভিং ক্লাস নাটকে অভিনয় করেন। তিনি টেলিভিশনেও অনেক কাজ করেছেন। যকৃত প্রতিস্থাপনের জন্য অপেক্ষাকালে স্নডগ্রেসকে লস অ্যাঞ্জেলেসের একটি হাসপাতালে ভর্তি করা হয়। সেখানে ২০০৪ সালের ১লা এপ্রিল ৫৮ বছর বয়সে হৃদযন্ত্রের ক্রিয়া বন্ধ হয়ে তার মৃত্যু হয়। অলিভার, মায়ার্না (১০ এপ্রিল ২০০৪)। "Carrie Snodgress, 57; Best Actress Nominee"। লস অ্যাঞ্জেলেস টাইমস। ১২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ব্রাউনিং, নর্মা লি (জানুয়ারি ৪, ১৯৭০)। "Miss Snodgress arrives in Hollywood and everyone decides the name's gotta go"। শিকাগো ট্রিবিউন। পৃষ্ঠা 3, section 10। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Winners & Nominees : New Star Of The Year - Actress (1971)"। গোল্ডেন গ্লোব। হলিউড ফরেন প্রেস অ্যাসোসিয়েশন। ২৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Winners & Nominees Actress In A Leading Role - Musical Or Comedy (1971)"। গোল্ডেন গ্লোব। হলিউড ফরেন প্রেস অ্যাসোসিয়েশন। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Carrie Snodgress (movie and TV credits)"। টিভিগাইড.কম। টিভি গাইড। সংগ্রহের তারিখ ৬ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Carrie Snodgress, 57, Dies; Starred as 'Mad Housewife'"। দ্য নিউ ইয়র্ক টাইমস। এপ্রিল ১০, ২০০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ক্যারি স্নডগ্রেস সংক্রান্ত মিডিয়া রয়েছে। ইন্টারনেট মুভি ডেটাবেজে ক্যারি স্নডগ্রেস  (ইংরেজি) ফাইন্ড এ গ্রেইভে ক্যারি স্নডগ্রেস  (ইংরেজি)